ועדת הכספים, כנסת 20, פרוטוקול מספר 1233, 2019-04-07 10:00

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אנחנו מתחילים עם הנושא של אישור מוסדות ציבור לעניין סעיף 46.

משה גפני: חבר הכנסת מיקי לוי תרם לעניין הזה הרבה.

משה גפני: על פי החוק מגיע לאנשים ההטבה הזאת, אי אפשר סתם לעכב את זה רק בגלל הפרוצדורה שאני אדבר עליה אחרי ההצעה לסדר שלך.

משה גפני: אני רוצה קודם לסיים את העניין הזה ואת השינויים בתקציב.

משה גפני: השינויים בתקציב - הכוונה למשרד הפנים.

משה גפני: ארז, בקשה.

ארז אורעד: אני מתכבד להביא בפני ועדת הכספים שלוש רשימות: שתי רשימות לעניין סעיף 46 - מיד אני אקריא את הסימן שלהן - ועוד רשימה אחת לעניין סעיף 61.

ארז אורעד: הרשימה של סעיף 61, שמספרה 13-346-19, מובאת לאישורכם לפי סעיף 61 לחוק מיסוי מקרקעין.

ארז אורעד: רשימה נוספת בעניין סעיף 46 לפקודת מס הכנסה, סימנה: 13-318-19.

ארז אורעד: הרשימה השנייה של אישור מוסדות ציבור לעניין סעיף 46 לפקודת מס הכנסה, סימנה: 13-344-19.

ארז אורעד: שתי הרשימות האלו מובאות גם הן לאישורכם על פי סעיף 46 לפקודת מס הכנסה.

משה גפני: אני רואה שם שאחת לא אישרה ועדת ההסכמות.

מיקי לוי: אחת של יהודה ושומרון.

שגית אפיק: עמותה 11 ברשימה הראשונה.

משה גפני: ועדת ההסכמות לא אישרה את זה.

משה גפני: במה שוועדת ההסכמות לא מאשרת אנחנו לא יכולים לדון.

ארז אורעד: אתם מדברים על סעיף מספר 11 - קרן לפיתוח מטה בנימין וההתיישבות, שאת זה ועדת ההסכמות לא אישרה מטעמיה שלה.

משה גפני: לא חשוב, ברגע שתהיה ועדה רגילה, ועדה זמנית, כל ועדה שהיא, היא תדון בזה.

משה גפני: אני לא יכול לדון במה שוועדת ההסכמות לא מסכימה.

ארז אורעד: מקובל עלי.

משה גפני: אחרת הייתי מביא עוד כמה דברים לדיון.

משה גפני: לצערי הרב הם לא אישרו, לכן אני לא יכול להביא אותם.

ארז אורעד: את סעיף 11 ברשימה מספר 13-318-19 אתם לא מאשרים.

משה גפני: אנחנו דוחים את זה.

משה גפני: זה לא שאנחנו לא מאשרים, זה לא עולה לדיון.

משה גפני: שלא תהיה פה איזו אמירה כאילו אנחנו מתנגדים.

משה גפני: אנחנו לא מתנגדים.

שגית אפיק: תביא אותה ברשימה הבאה שתגיע לכנסת הבאה.

משה גפני: אני מבקש מהוועדה לאשר את מוסדות ציבור לעניין סעיף 46, למעט סעיף 11 ברשימה מספר 13-318-19.

מיקי לוי: לא היה לי זמן, לא בדקתי כמו שאני בודק לעומק, הפעם אני סומך עליך.

מיקי לוי: חשבתי שצריך להגיד, גם נלחמתי בכמה מפלגות כדי להגיד - יש כאן דברים דחופים של ניצולי שואה.

מיקי לוי: גם נושאי יהדות הם דברים דחופים.

מיקי לוי: לא בדקתי, הפעם אני סומך עליך.

מיקי לוי: ארז, אני מזהיר אותך.

ארז אורעד: הכל בסדר.

ארז אורעד: ראית שאף פעם לא אכזבתי אותך.

משה גפני: ארז, ככל הנראה תיפגשו פה גם בכנסת הבאה.

מיקי לוי: לא תהיה ברירה כנראה.

ארז אורעד: למה תיפגשו?

ארז אורעד: ניפגש.

משה גפני: ניפגש.

משה גפני: מי בעד אישור מוסדות ציבור כפי שארז הקריא, למעט סעיף 11?

משה גפני: מי בעד הבקשה, מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: הבקשה אושרה.

משה גפני: הבקשה השנייה, אישור מוסדות ציבור לעניין סעיף 46 שמספרה: 13-344-19.

משה גפני: מי בעד אישור מוסדות ציבור, מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: המוסדות אושרו.

משה גפני: אישור מוסדות ציבור לעניין 61 לחוק מיסוי מקרקעין מספר 13-346-19.

משה גפני: מי בעד המוסדות, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: הבקשה אושרה.

משה גפני: ארז, אני מודה לכם על העבודה שעשיתם.

משה גפני: לא התעצלתם אפילו שהיו בעיות עד שאפשר היה להגיש את זה לאישור.

משה גפני: בסוף זה משתלם.

ארז אורעד: אני מודה לכם.

ארז אורעד: בסוף הכל בסדר.

ארז אורעד: העיקר שלא נעכב.

משה גפני: פשוט לעזור לאנשים.

משה גפני: תודה רבה.

משה גפני: אני מודה לך.

משה גפני: בנימין, אני מודה גם לך.